CELEX: 62010CJ0607
Language: ro
Date: 2012-03-29 00:00:00
Title: Hotărârea Curții (camera a șasea) din 29 martie 2012. # Comisia Europeană împotriva Regatului Suediei. # Neîndeplinirea obligațiilor de către un stat membru - Mediu - Directiva 2008/1/CE - Prevenirea și controlul integrat al poluării - Condiții de autorizare a instalațiilor existente - Obligația de a asigura că astfel de instalații funcționează conform cerințelor directivei. # Cauza C-607/10.

Hotărârea Curții (Camera a șasea) din 29 martie 2012 — Comisia/Suedia
      (Cauza C‑607/10)
      „Neîndeplinirea obligațiilor de către un stat membru — Mediu — Directiva 2008/1/CE — Prevenirea și controlul integrat al poluării — Condiții de autorizare a instalațiilor existente — Obligația de a asigura că astfel de instalații funcționează conform cerințelor directivei”
      Acțiune în constatarea neîndeplinirii obligațiilor — Examinarea de către Curte a temeiniciei — Situație care trebuie luată în considerare — Situația la expirarea termenului stabilit în avizul motivat (art. 258 TFUE) (a se vedea punctul 23)
      Obiectul
      
         
               Neîndeplinirea obligațiilor de către un stat membru — Încălcarea articolului 5 alineatul (1) din Directiva 2008/1/CE a Parlamentului
                  European și a Consiliului din 15 ianuarie 2008 privind prevenirea și controlul integrat al poluării (JO L 24, p. 8) — Condiții
                  de autorizare a instalațiilor existente — Obligația de a asigura că respectivele instalații sunt exploatate conform cerințelor
                  prevăzute de directivă
               
            Dispozitivul
      
         
                  1)
               
               
                  
               
               
                  	Prin neluarea măsurilor necesare pentru a garanta că autoritățile competente se asigură, prin intermediul autorizațiilor emise
                     în conformitate cu articolele 6 și 8 din Directiva 2008/1/CE a Parlamentului European și a Consiliului din 15 ianuarie 2008
                     privind prevenirea și controlul integrat al poluării (versiunea codificată) sau, după caz, prin revizuirea și, dacă este necesar,
                     prin actualizarea condițiilor, că instalațiile existente funcționează conform cerințelor de la articolele 3, 7, 9, 10 și 13,
                     articolul 14 literele (a) și (b) și articolul 15 alineatul (2) din această directivă, Regatul Suediei nu și‑a îndeplinit obligațiile
                     care îi revin în temeiul articolului 5 alineatul (1) din această directivă.
                  
               
            
         
                  2)
               
               
                  
               
               
                  	Obligă Regatul Suediei la plata cheltuielilor de judecată.